Faustino Oro, un băieţel din Argentina în vârstă de 10 ani, l-a învins pe Magnus Carlsen, de cinci ori campion mondial, pe platforma internaţională Chess.com.
Partida s-a jucat în modul "Bullet", în care jucătorii au la dispoziţie doar un minut.
Tânărul jucător, care a mânuit piesele albe, a reuşit să-l învingă pe marele maestru norvegian în 48 de mutări, marcând o etapă istorică în lumea şahului.
Pe lângă această realizare, Faustino a devenit cel mai tânăr jucător care a obţinut titlul de maestru FIDE şi deţine în prezent cea mai bună clasare în rândul jucătorilor cu vârsta sub 10 ani.